b'\n_START_ARTICLE_\nCape Reinga\n_START_PARAGRAPH_\nCape Reinga (maori: Te Rerenga Wairua) er et kapp som utgj\xc3\xb8r det nordvestligste punktet i New Zealand. Cape Reinga ligger 100 kilometer nord for den n\xc3\xa6rmeste sm\xc3\xa5byen, Kaitaia. Det er en vei som f\xc3\xb8rer helt fram, men firehjulsdrevne kj\xc3\xb8ret\xc3\xb8y kan kj\xc3\xb8re mye av distansen p\xc3\xa5 stranden Ninety Mile Beach og langs bredden av Te Paki elven.\n_START_SECTION_\nM\xc3\xb8tepunkt for to hav\n_START_PARAGRAPH_\nKappet skiller Tasmanhavet fra Stillehavet. Fra fyret er det mulig \xc3\xa5 se hvordan tidevannet kolliderer n\xc3\xa5r de to havene m\xc3\xb8tes. Dette f\xc3\xb8rer igjen til meget ustabile str\xc3\xb8m og b\xc3\xb8lgeforhold. _NEWLINE_Cape Reinga blir ofte feiltatt for \xc3\xa5 v\xc3\xa6re det nordligste punktet p\xc3\xa5 Nord\xc3\xb8ya. North Capes Surville Cliffs, 30 kilometer lenger \xc3\xb8st ligger for \xc3\xb8vrig noe lenger nord.\n_START_SECTION_\nMaori mytologi\n_START_PARAGRAPH_\nIf\xc3\xb8lge  maori mytologi, reiser de d\xc3\xb8des \xc3\xa5nd til Cape Reinga p\xc3\xa5 ferden til sitt endelige spirituelle hjemland Hawaiki. Ved Cape Reinga forlater \xc3\xa5ndene fastlandet ved \xc3\xa5 hoppe ifra et eldgammelt pohutukawa-tre ytterst p\xc3\xa5 kappet. De stopper s\xc3\xa5 kort p\xc3\xa5 \xc3\xb8yene Three Kings Islands for et siste tilbakeblikk mot fastlandet og fortsetter deretter sin reise. Reinga betyr \xc2\xabavsats-stedet\xc2\xbb og Te Rerenga Wairua betyr \xc2\xabstedet der \xc3\xa5ndene tar sats\xc2\xbb.\n_START_SECTION_\nFyrt\xc3\xa5rn\n_START_PARAGRAPH_\nFyrt\xc3\xa5rnet ved Cape Reinga ble bygd i 1941 og ble tent for f\xc3\xb8rste gang i mai det samme \xc3\xa5ret. Fyret erstattet et annet som stod p\xc3\xa5 den n\xc3\xa6rliggende \xc3\xb8ya Motuopao Island som var bygget i 1879. Dette var vanskelig tilgjengelig i det r\xc3\xb8ffe havet og i 1938 ble det bestemt \xc3\xa5 bygge et nytt p\xc3\xa5 Cape Reinga av sikkerhetsmessige grunner._NEWLINE_Fyret ble utstyrt med en 1000 watt elektrisk lampe som kunne sees 26 nautiske mil unna (48 kilometer). Lampen ble forsynt med str\xc3\xb8m fra en dieselgenerator._NEWLINE_I 1987 ble fyret automatisert og fyrvokterne tilbakekalt. Fyret blir n\xc3\xa5 fjernstyrt fra Wellington. I mai 2000 ble den originale lampen og linsen byttet ut med en 50 watt lampe. Den f\xc3\xa5r str\xc3\xb8m fra batterier som lades ved hjelp av solceller. Den kan sees 19 nautiske mil unna (35 kilometer) og blinker hvert 12 sekund.\n_START_SECTION_\nTurisme\n_START_PARAGRAPH_\nRundt 150\xc2\xa0000 turister bes\xc3\xb8ker stedet hvert \xc3\xa5r. Bortsett fra toaletter finnes det ingen fasiliteter for \xc3\xa5 ivareta deres behov. Dette blir imidlertid forandret snart. Fra 2008 skal et nytt informasjonssenter st\xc3\xa5 klart. Det vil inneholde en kaf\xc3\xa9, suvenirbutikk og utsiktsplattformer samt et sted der folk kan l\xc3\xa6re om maorikultur og det lokale omr\xc3\xa5dets spirituelle betydning.'